ฝั่งเข็ม3ปี เข้าปีที่3แล้วค่ะแต่ยังไม่ครบกำหนดเหลืออีกประมาน7เดือนถึงจะครบ มีโอกาสท้องมากแค่ไหนค่ะ เพราะปกติประจำเดือนก็มาตามปกติทุกๆเดือน แต่ตอนนี้ไม่มา มีอย่างน้ำหนักขึ้นมีหน้าท้องเป็นไปได้ไหมค่ะว่าเราอาจตั้งภรรค์
สวัสดีค่ะ ประสิทธิภาพในการป้องกันการตั้งครรภ์ของยาฝังคุมกำเนิดนั้นถือว่าดีมาก โดยมีโอกาสการล้มเหลวทำให้เกิดการตั้งครรภ์ได้เพียง 0.05% หรือเท่ากับ 1 ใน 2000 คน ซึ่งฤทธิ์ในการป้องกันการตั้งครรภ์ดังกล่าวจะอยู่จนกระทั่งครบ 3 ปีค่ะส่วนผลข้างเคียงของยาฝังคุมกำเนิด คืออาจทำให้มีประจำเดือนมาบ่อย ประจำเดือนมามาก หรือมีเลือดออกกะปริดกะปรอยได้ โดยเฉพาะในช่วงปีแรกของการฝังยา หลังจากนั้นประจำเดือนจะมาน้อยลง และบางรายประจำเดือนอาจขาดหายไปได้ดังนั้นการที่ประจำเดือนไม่มา จึงน่าจะเป็นผลข้างเคียงของยาฝังคุมกำเนิดมากกว่าเกิดการตั้งครรภ์ขึ้นค่ะ แต่หากกังวล อาจลองตรวจหาการตั้งครรภ์ดูก็ได้ค่ะส่วนน้ำหนักที่ขึ้นนั้น ส่วนใหญ่ไม่ได้เกี่ยวข้องกับยาฝังคุมกำเนิด มักเป็นเพราะการทานอาหารที่มากเกิน ไม่สมดุลกับพลังงานที่ใช้ไปค่ะ